Gorɨxo Jisasomɨ apaxí̵pá nɨwimɨxɨrí̵ná xewanɨŋo nánɨ sí̵ŋá arí̵á eŋe dání̵nɨŋí̵ nɨrɨnɨrɨ imɨxɨŋí̵rɨnɨ . Ripaioyáyí̵ apaxí̵pá nimónɨróná Gorɨxoranɨ , ámá woranɨ , xámɨ “ Sí̵ŋá romɨ dánɨ rɨrarɨŋɨnɨ . ” rarɨŋwápa murɨnɨŋáná imónagí̵árɨnɨ . E nerɨ aí nionɨ seararɨŋáomɨ Gorɨxo Bɨkwí̵yo nɨrɨnɨrɨ eánɨŋí̵ rɨpɨ urɨŋɨnigɨnɨ , “ Ámɨnáonɨ ‘ Joxɨ apaxí̵pá nimónɨrɨ anɨŋí̵ íníná ŋweáɨrɨxɨnɨ . ’ nɨrɨrí̵ná sí̵ŋáyo dání̵nɨŋí̵ rɨrí̵áonɨ ámɨ gí̵ dɨŋí̵ tí̵nɨ nɨkɨnɨmónɨrɨ wí wiaíkímí̵ámanɨ . ” urɨŋɨnigɨnɨ .
